CELEX: 32011R0337
Language: hu
Date: 2011-04-07 00:00:00
Title: A Bizottság 337/2011/EU rendelete ( 2011. április 7. ) endo-1,4-béta-xilanázt és endo-1,3(4)-béta-glükanázt tartalmazó enzimkészítménynek baromfi, elválasztott malac és hízósertés takarmányozásához takarmányadalékként történő engedélyezéséről (az engedély jogosultja: Danisco Animal Nutrition)  EGT-vonatkozású szöveg

8.4.2011   
            
            
               HU
            
            
               Az Európai Unió Hivatalos Lapja
            
            
               L 94/19
            
         A BIZOTTSÁG 337/2011/EU RENDELETE
   (2011. április 7.)
   endo-1,4-béta-xilanázt és endo-1,3(4)-béta-glükanázt tartalmazó enzimkészítménynek baromfi, elválasztott malac és hízósertés takarmányozásához takarmányadalékként történő engedélyezéséről (az engedély jogosultja: Danisco Animal Nutrition)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               A Bizottsághoz az 1831/2003/EK rendelet 7. cikkének megfelelően kérelmet nyújtottak be az e rendelet mellékletében leírt készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a mellékletben leírt készítménynek baromfi, elválasztott malac és hízósertés takarmányozásához „állattenyésztésben alkalmazott adalékanyagok” kategóriájú takarmányadalékként való engedélyezésére irányul.
            
         
               (4)
            
            
               Az Európai Élelmiszerbiztonsági Hatóság (a továbbiakban: a Hatóság) 2010. november 10-i véleményében (2) megállapította, hogy a javasolt felhasználási körülmények között a mellékletben leírt készítmény nincs káros hatással sem az állati vagy emberi egészségre, sem a környezetre, és hogy a megcélzott fajok esetében az adalék képes lehet javítani az állattenyésztési paramétereket. A Hatóság szerint nincs szükség a forgalomba hozatal utáni ellenőrzésre vonatkozó egyedi előírásokra. A Hatóság megvizsgálta azt a jelentést is, amelyet az 1831/2003/EK rendelettel a takarmányadalékok vizsgálatára létrehozott európai uniós referencialaboratórium készített a takarmányban lévő adalék vizsgálatához alkalmazott analitikai módszerről.
            
         
               (5)
            
            
               A mellékletben leírt készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használata az e rendelet mellékletében meghatározottak szerint engedélyezhető.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben leírt, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  EFSA Journal (2010); 8(12):1916.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban:
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a15
               
               
                  Danisco Animal Nutrition
               
               
                  
                               
                           
                           
                              endo-1,4-béta-xilanáz
                              EC 3.2.1.8
                           
                        
                               
                           
                           
                              endo-1,3(4)-béta-glükanáz
                              EC 3.2.1.6
                           
                        
               
                  
                               
                           
                           
                              
                                 Az adalék összetétele
                              
                              A Trichoderma reesei (ATCC PTA 5588) által termelt endo-1,4-béta-xilanázt és a Trichoderma reesei (ATCC SD 2106) által termelt endo-1,3(4)-béta-glükanázt tartalmazó készítmény (szilárd és folyékony); aktivitása legalább 12 200 U (1)/g, illetve 1 520 U (2)/g
                           
                        
                               
                           
                           
                              
                                 A hatóanyag jellemzése
                              
                              A Trichoderma reesei (ATCC PTA 5588) által termelt endo-1,4-béta-xilanáz és a Trichoderma reesei (ATCC SD 2106) által termelt endo-1,3(4)-béta-glükanáz
                           
                        
                               
                           
                           
                              
                                 Analitikai módszerek
                                  (3)
                              
                              Az adalék, előkeverék és takarmány hatóanyagának meghatározása:
                              
                                          —
                                       
                                       
                                          kolorimetriás módszer: azurinnal térhálósított búza-arabinoxilán szubsztrátból endo-1,4-béta-xilanáz hatására felszabaduló vízoldható festék mérése,
                                       
                                    
                                          —
                                       
                                       
                                          kolorimetriás módszer: azurinnal térhálósított árpa-béta-glükán szubsztrátból endo-1,3(4)-béta-glükanáz hatására felszabaduló vízoldható festék mérése.
                                       
                                    
                        
               
                  Hízópulyka és tenyészpulyka
                  Tojótyúk
               
               
                  —
               
               
                  
                               
                           
                           
                              endo-1,4-béta-xilanáz:
                              1 220 U
                           
                        
                               
                           
                           
                              endo-1,3(4)-béta-glükanáz:
                              152 U
                           
                        
               
                  —
               
               
                  
                              1.
                           
                           
                              Az adalék és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Nem keményítőalapú poliszacharidokban (főként béta-glükánokban és arabinoxilánokban) gazdag takarmányokban való alkalmazásra, például azokban, amelyek 30 %-nál több búzát, árpát, rozst, illetve tritikálét tartalmaznak.
                           
                        
                              3.
                           
                           
                              Munkabiztonsági előírás: használatakor védőmaszk, védőszemüveg és kesztyű viselése kötelező.
                           
                        
                              4.
                           
                           
                              Malacok (elválasztott) esetében legfeljebb 35 kg testtömegig.
                           
                        
               
                  2021. április 28.
               
            
                  Egyéb baromfi
                  Malac (elválasztott)
                  Hízósertés
               
               
                  endo-1,4-béta-xilanáz:
                  610 U
                  endo-1,3(4)-béta-glükanáz:
                  76 U
               
            
         (1)  1 U az az enzimmennyiség, amely 4,2 pH mellett 50 °C-on percenként 0,48 mikromól redukáló cukrot (xilóz-ekvivalens) szabadít fel búza-arabinoxilánból.
      
         (2)  1 U az az enzimmennyiség, amely 5,0 pH mellett 50 °C-on percenként 2,4 mikromól redukáló cukrot (glükóz-ekvivalens) szabadít fel árpa-glükánból.
      
         (3)  Az analitikai módszerek részletes leírása a takarmányadalékokat vizsgáló európai uniós referencialaboratórium honlapján található: www.irmm.jrc.be/crl-feed-additives